Otsailak 19

Unión del Pueblo Navarro parlamentu taldeari atxikitako foru parlamentari Mónica Doménech Linde andreak galdera egin du guraso bakarreko familiek familia eta lana bateragarri egiteko 2017ko laguntzen deialdiari buruz (9-18/PES-00021). Hona Nafarroako Gobernuko Eskubide Sozialetako kontseilariak informatzeko duena:

*2017ko deialdian zenbat pertsonak aurkeztu zuten familia gurasobakarrentzako bateragarritasun-laguntzetarako eskabidea?*

2017an zehar, urte horretarako deialdira familia gurasobakarrentzako bateragarritasun-laguntzetarako 235 eskari aurkeztu ziren.

*Zenbat laguntza eman ziren 2017ko deialdi horretan?*

2017ko familia gurasobakarrentzako bateragarritasun-laguntzetarako deialdira aurkeztutako 235 espedienteetatik 131 onartu ziren.

*Zenbat laguntza ukatu ziren 2017ko deialdi horretan? Zergatik?*

2017ko familia gurasobakarrentzako bateragarritasun-laguntzetarako deialdira aurkeztutako 235 espedienteetatik 104 ukatu ziren.

Deialdiaren oinarriak erreferentziatzat hartuta, honako hauek izan ziren laguntzak ukatzeko arrazoiak:

* Guraso ahala esklusiban esleituta ez edukitzea: 9
* Lan egiten ez egotea: 6
* Heldu batekin bizitzea: 9
* Familia unitate bakoitzeko ezarritako diru-sarrerak gainditzea. 3
* Besteren kontura lan ez egite gutxienez ere lanaldiaren erdiarekin: 1
* Nafarroan bi urteko bizileku efektiboa ez izatea: 2
* Ez edukitzea norberaren kargura seme-alaba adingaberik: 4
* Aurrekontuan krediturik ez egotea: 70

2015ean, 2016an eta 2017an betetako aurrekontua 123.800 eurokoa, 106.200 eurokoa eta 100.000 eurokoa izan da, hurrenez hurren. 2018rako laguntza horietarako dagoen aurrekontua 125.000 eurokoa da.

*Gaur den egunean, zenbat familia gurasobakar aitadun eta zenbat amadun dago Nafarroako Foru Komunitatean? 2017ko xehetasun gaurkotua jaso nahi dut, familia-egoeraren arabera xehakaturik.*

Departamentu honek dauzkan datuak Estatistika Institutu Nazionalaren Etxeei buruzko etengabeko inkestatik datoz. Inkesta hori 2013tik egin da, eta dauzkagun azken datuak 2016koak dira; horrenbestez, ezin dugu 2012a baino lehenagoko daturik eman. Era berean, ezin ditugu eman 2017ko datuak, gaur den egunean argitaratu gabe daudelako.

Ezin dugu, ezta ere, familia gurasobakar aitadun eta amadunen araberako datu xehakaturik eman. Ez Estatistika Institutu Nazionalak, ez gainerako erakunde ofizialek ez dituzte kategoria horiek bereizten. Erakunde horiek bildutako datuetan soilik familia gurasobakarraren kontzeptua erabiltzen da, zeren eta ulertzen baita kontzeptu hori ahaidetasun-erlazioari dagokiola, ez genero-kontuei.

|  |  |
| --- | --- |
| Etxeen kopurua, etxe motaren eta etxearen tamainaren arabera | **Absolutuak (milakotan)** |
| **2013** | **2014** | **2015** | **2016** |
| **Guztira (etxe-mota)** | 250,2 | 251,8 | 252,9 | 254,3 |
| **Guraso bakarreko etxeak** | 22,6 | 20,8 | 23,3 | 26,5 |

|  |  |
| --- | --- |
| Etxeen kopurua, etxe motaren eta etxearen tamainaren arabera | **Ehunekoa** |
| **2013** | **2014** | **2015** | **2016** |
| **Guztira (etxe-mota)** | % 100,0 | % 100,0 | % 100,0 | % 100,0 |
| **Guraso bakarreko etxeak** | % 9,0 | % 8,3 | % 9,2 | % 10,4 |

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 16an.

Eskubide Sozialetako kontseilaria: Miguel Laparra Navarro